පළාත් පාලන මැතිවරණය කඩිනමින් පවත්වන ලෙස ඉල්ලමින් ගොනු කළ මූලික අයිතිවාසිකම් පෙත්සම විභාග කිරීම සඳහා පත් කළ ද්වි පුද්ගල විනිසුරු මඩුල්ලෙන් තමා ඉවත් වන බව ශ්‍රේෂ්ඨාධිකරණ විනිසුරු ප්‍රියන්ත ජයවර්ධන අද දැනුම් දුන්නා.ඒ, අදාළ නඩුව අද කැදවූ අවස්ථාවේදියි.මැතිවරණය කඩිනමින් පත්වන ලෙසට නියෝගයක් නිකුත් කරන්නැයි ඉල්ලා ගාල්ල සහ මාතර දිස්ත්‍රික්කවල පලාත් පාලන ආයතනවල හිටපු නියෝජිතයින් 18 දෙනෙකු මෙම මූලික අයිතිවාසිකම් පෙත්සම ගොනු කළා.එය විභාග කිරීම සඳහා ද්වි පුද්ගල විනිසුරු මඩුල්ලක් පත් කළ අතර, එහි සාමාජිකයන් වූයේ ශ්‍රේෂ්ඨාධිකරණ විනිසුරුවරුන් වන නලින් පෙරේරා සහ  ප්‍රියන්ත ජයවර්ධනයි.